El 15 d'agost de 1942, la 82a Divisió d'Infanteria esdevingué la primera divisió aerotransportada de l'exèrcit, sent rebatejada com a 82a Divisió Aerotransportada. A l'abril de 1943 els seus paracaigudistes van ser desplegats al nord d'Àfrica sota el comandament del major general Matthew B. Ridgway per participar en la campanya per envair Itàlia. Les dues primeres operacions de combat de la divisió van ser assalts paracaigudistes a Sicília el 9 de juliol i a Salerno el 13 de setembre. L'assalt inicial sobre Sicília, realitzat pel 505è Regiment d'Infanteria Paracaigudista, va ser el primer salt paracaigudista de combat realitzat per l'Exèrcit. Les tropes en planador del 319è i del 320è regiments d'Artilleria de Camp en Planador i el 325è d'Infanteria en Planador arribaren a Itàlia en llanxes de desembarcament a Maiori (319è) i a Salerno (320a i 325a).